|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ****KLINIČKI CENTAR VOJVODIN**E21000 Нови Сад, Хајдук Вељкова 1, Војводина, Србија21000 Novi Sad, Hajduk Veljkova 1, Vojvodina, Srbijaтеl: +381 21/484 3 484[www.kcv.rs](http://www.kcv.rs), e-mail: tender@kcv.rs |

Број: 201-15-О/4/1

Дана: 02.10.2015год.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 201-15-О - Набавка антисептика и средстава за чишћење и дезинфекцију прибора, опреме и површина за потребе клиника у оквиру Клиничког центра Војводине**

**ПИТАЊA ПОТЕНЦИЈАЛНИХ ПОНУЂАЧА:**



**Питање 4.**

Партија 5. – ставка 1. Медицински детерџент за темељно чишћење медицинских инструмената, прибора и опреме, без фосфата, без додатака ензима, без додатака дезинфицијенаса, концентрат, цена радног раствора рачуната на најнижу концентрацију

наведену у упутству за описану намену.

Намеће се као констатација да понуђач фаворизује једног понуђача, што је у супротности

са чланом 10. Закона о јавним набавкама у ком се између осталог наводи да је Наручилац

дужан да обезбеди конкуренцију, као и да не може да онемогући понуђача да учествује у поступку јавне набавке тако што ће се користити дискриминаторским техничким спецификацијама.

**Молимо наручиоца да разјасни зашто је неопходно да захтвани производ у себи не садржи дезинфицијенсе?**

Молимо да приликом одговора на ово питање, имате у виду следеће:

1. присуство дезинфицијенса спречава унакрсну контаминацију, односно у случајевима када се инструменти доносе са више различитих страна;

2. спречава развој микроорганизама у раствору;

3. спречава контаминацију животне средине

4. спречава директну изложеност особља миркоорганизмима током прања медицинских

инструмената, опреме и сл.

5. побољшава дезинфекциону активност и нема штетних дејстава током даљег поступка дезинфекције или стерилизације медицинских инструмената, опреме и сл.

Молимо Наручиоца да усвоји Захтев потенцијалног понђача и измени конкурсну документацију.

**Питање 5.**

Молимо Наручиоца да у своју техничку спецификацију уврсти и следећи захтев, а то је да

понуђени производи не смеју ни у ком проценту да садрже NТА који се сматра канцрогеним. NTA не садржи никаква биоцидна својства, те је као такав потпуно непотребан као део састава било ког производа, посебно имајући у виду његова негативна својства.

Молимо Наручиоца да усвоји Захтев потенцијалног понђача и измени конкурсну документацију из разлога што је наручилац дужан да, у складу са начелом заштите животне средине, набавља добра која не утичу или утичу минимално на животну средину, а аналогно наведеном и на здравље људи.

**Питање 6.**

Партија 1 – ставка 1 - Течни медицински лосион за прање коже, PH неутралан, са алантоином, паковање до 1l.

Имајући у виду да су све ставке у Партији 1 биоциди, зашто Наручилац није тражио, као и

за остале стваке у предметној партији, да понуђач поседује Решење о упису биоцидног производа у Привремену листу биоцидних производа?

Молимо Наручиоца да усвоји Захтев потенцијалног понђача и измени конкурсну документацију.

**Питање 7.**

Партија 1 – ставка 1 - Течни медицински лосион за прање коже, PH неутралан, са алантоином, паковање до 1l.

Молимо Наручиоца да појасни зашто наведни производ мора да буде произведен са алантоином?

Према нашим сазнањима производ захтеваног састава може да понуди само један понуђач на нашем тржишту.

Молимо Наручиоца да усвоји Захтев потенцијалног понђача и измени конкурсну документацију како би обезбедио конкуренцију међу понуђачим и како би свим понуђачима омогућио да припреме прихватљиву понуду. У супртоном, понуђач крши одредбе чланова 10. и 12. Закона о јавним набавкама.

**Питање 8.**

Сматрамо да би Наручилац требало да ставке из Партије 1 раздвоји на засебне партије будући да све ставке из Партије 1 може да понуди искључиво само један понуђач, односно произвођач (SCHULKE MAYER) на тржишту чиме је директно угрожена како транпарентност, тако и конкуренција у овом поступку, те ћемо, уколико овај наш Захтев не

буде усвојен, поднети захтев за заштиту права, јер нам је онемогућено да узмемо учешеће

у овој јавној набавци.

**Питање 9.**

Да ли је Наручилац предметну јавну набавку покренуо пре ступања измена и допуна Закона о јавним набавкама на снагу тј. пре 12.08.2015. године? Молимо Наручиоца да наведе тачан датум доношења одлуке о покретању поступка. Потенцијални понђач поставља ово питање јер је конкурсна документација објављена готово месец дана након ступања на снагу горе поменутих измена, а након прочитаног целог текста конкурсне документације чини се да је предметни текст израђен делимично у складу са “старим” Законом, а делимично у складу са изменама и допунама.

Молимо Наручиоца да усвоји Захтев потенцијалног понђача и измени конкурсну документацију.

**Питање 10.**

Наручилац је на стр. 15 конкурсне документације између осталог навео да задржава право, да после фазе отварања понуда, позове понуђаче да доставе узорке за понуђена добра и да присуствују приликом стручне оцене квалитета узорака. Уколико достављени узорак не одговара техничком опису таква понуда се неће рангирати већ ће се одбити као неодговарајућа. Такође, приликом оцене квалитета узорака, представник понуђача и представници наручиоца тј. стручни чланови, сачиниће записник који ће потписати сва присутна лица.

Подсећамо Наручиоца да је, у складу са Законом о јавним набавкама, дужан да свим понуђачима обезбеди једнак положај, као и да им омогући да припреме одговарајућу и прихватљиву понуду. То је једино могуће ако се јасно назначи којим методама ће се вршити оцена, у овом случају квалитета понуђених добара. Дакле, Наручилац није јасно дефинисао начин, односну методу којом ће достављени узорци бити испитивани, тако да се стиче утисак да ће оцена бити заправо субјективни став чланова комисије.

Дакле, питање за Наручиоца је на који начин и по којој методологији ће се вредновати узорци? Молимо Наручиоца да, као саставни део конкурсне документације, дефинише Образац којим ће дефинисати све неопходне поступке оцене узорака.

**Питање 11.**

Критеријум за доделу уговора је економски најповољнија понуда која се састоји од два критеријума – цена и квлитет. Међутим, Наручилац бодује цену једне литре концентрата, уместо цене једне литре радног раствора (тамо где су концентрати у питању).

Таквим елементом критеријума односно његовом разрадом наручилац крши начело једнакости понуђача (члан 12. ЗЈН), јер им није обезбедио једнак положај у свим фазама поступка. Када су у питању концентрати, потребно је као референтну рачунати цену радног раствора из разлога што различити понуђачи, односно произвођачи, могу понудити добра која испуњавају тражене карактеристике у мањим или већим концентрацијама што директно утиче на број пондера, односно на пондерски рачун.

**ОДГОВОРИ НА ПИТАЊА:**

1. Алантоин има познати и признати благотворни ефекат  као активни  састојак: влажећи и кератолитички ефекат, побољшање десквамације горњих слојева мртвих ћелија коже, повећање глаткоће коже; промовисање ћелијске пролиферације и зарастања рана; ублажујући, антииритирајући и заштитни ефекти на кожи... Нетачан је навод да производ само једног произвођача садржи алантоин.

2. Врсте дезинфекције су дефинисане стручном литературом, препорукама, водичима...

У свој стручној литератури се описује: низак ниво дезинфекције, средњи ниво дезинфекције, висок ниво дезинфекције, стерилизација. Дефиниција се може пронаћи у било којој препоруци нпр.  ЦДЦ, РКИ и остали који се користе код нас.

У складу са стручном литературом се и подразумева висок ниво дезинфекције а доказује се приложеним и захтеваним документима за производ.

3. Промет производа као и њихово пуштање у промет регулишу надлежне институције, тако да је за наручиоца неопходно решење о пуштању у промет у складу са захтевима ЈН.

4. Медицински детертџент је медицинско средство класе Ia док су дезинфицијенси класа IIa или II b. Већ се и на основу класификације може увидети да је очигледна разлика између производа који садрже дезинфицијенс и који не садрже. Наручилац је јасно и недвосмислено дефинисао потребе сходно одредбама ЗЈН као и  на основу признатих научних сазнања као и својих потреба  и узимајући у обзир Закон о лековима и медицинским средствима .Наручилац је омогућио конкуренцију међу понуђачима, јер је на тржишту познато више производа различитих произвођача који задовоЉавају захтеване техничке спецификације.

5. Регулатива о проценту садржаја NTA (trisodium nitrilotriacetate) је промењена 2009. године и почела је да важи од  1.децембра 2010. (the "Commission regulation" (EC) No 790 / 2009  that the following will be **active** from **1 December 2010**). Она дефинише да се проценат изнад 5% сматра канцерогеним што значи да се у складу са регулативом не захтева потпуно одсуство NTA . Промет производа (медицинских средстава и биоцида) се  строго регулише и у ЕУ и код нас и потребно је решење о пуштању у промет.

6. Као што је и техничком специфкацијом захтевано потребно је понудити лосион за прање коже а не за дезинфекцију коже, тако да није потребно доставити Решење о упису биоцида у привремену листу.

7. Алантоин има познати и признати благотворни ефекат  као активни  састојак: влажећи и кератолитички ефекат, побољшање десквамације горњих слојева мртвих ћелија коже, повећање глаткоће коже; промовисање ћелијске пролиферације и зарастања рана; ублажујући, антииритирајући и заштитни ефекти на кожи. Нетачан је навод да само један производ садржи алантоин.

8. Наручилац није у могућности да партије прилагођава асортиманима појединачних  произвођача, него према објективним потребама наручиоца. И у овом поступку јавне набавке наручилац је омогућио да понуђачи могу бити све фирме које су регистроване за промет медицинским средствима или хемикалијама  а које могу понудити добра која задовољавају минималне техничке карактеристике, без обзира на произвођача добара. Наручилац је омогућио конкуренцију међу понуђачима, јер је на тржишту познато за сваку ставку више производа различитих произвођача који задовољавају захтеване техничке спецификације.

9. Наручилац је предметну јавну набавку покренуо након измена и допуна Закона о јавним набавкама које су усвојене 31.07.2015.год. а ступиле на снагу 12.08.2015.год.

 10. У складу са досадашњим искуством и предходним уоченим неправилностима наручилац задржава право да захтева да се доставе узорци уколико буде сматрао да је то потребно. Оцењивање узорака никако неће бити субјективни став чланова комисије, нити ће се користити неке посебне методе (наручилац није акредитована лабораторија).

Као и до сада наручилац ће проверавати да ли су производи у складу са Правилником о садржају и начину обележавања спољњег и унутрашњег паковања медицинског средства, као и садржају упутства за употребу медицинског средства, а узимајући у обзир Закон о лековима и медицинским средствима.

11. Наручилац купује концентрате, а бодовање ће се извршити у складу са конкурсном документацијом.

С поштовањем,

*Комисија за јавну набавку 201-15-О*